orphan children enjoyed spiderman special screening at amb cinemas
నమ్రత చొరవ.. ఏఎంబీ సినిమాస్‌లో అనాథ పిల్లల కోసం స్పెషల్ షో
అనాథ పిల్లలకు ఏఎంబీ సినిమాస్ అనుభూతిని మహేష్‌బాబు భార్య నమ్రతా శిరోద్కర్ అందించారు. ‘స్పైడర్ మ్యాన్ - ఇంటూ ది స్పైడర్ వెర్స్’ చిత్రాన్ని ఏఎంబీ సినిమాస్‌లో అనాథ పిల్లల కోసం ప్రదర్శించారు.
Samayam Telugu | Updated:
Dec 14, 2018, 01:43PM IST
సూపర్‌స్టార్ మహేష్‌బాబు , ఆయన భార్య నమ్రతా శిరోద్కర్ సామాజిక సేవలో ఎప్పుడూ ముందుంటారు. ఇప్పటికే వీరిద్దరూ తమ సంపాదనలో కొంత మొత్తాన్ని సమాజ సేవ కోసం ఉపయోగిస్తున్నారు. అనాథ పిల్లల కోసం సేవా కార్యక్రమాలు చేపడుతున్నారు. కేవలం వాళ్లకు తిండి, బట్ట ఇవ్వడమే కాకుండా వినోదాన్ని కూడా పంచుతున్నారు.
మహేష్‌బాబు మల్టీప్లెక్స్ బిజినెస్‌లోకి అడుపెట్టిన విషయం తెలిసిందే. ఏసియన్ సినిమాస్‌తో కలిసి గచ్చిబౌలిలో ఏఎంబీ సినిమాస్‌ను నెలకొల్పారు. ప్రస్తుతం నగరంలో అంతా ఈ మల్టీప్లెక్స్ గురించే మాట్లాడుకుంటున్నారు. మహేష్‌బాబు మల్టీప్లెక్స్ చాలా బాగుందని, ఇంటీరియర్ డిజైన్ అదిరిపోయిందని చెబుతున్నారు. వీకెండ్లలో ఫ్యామిలీస్‌తో ఏఎంబీ సినిమాస్ చూడటానికి వెళ్తున్నారు. అయితే, అనాథ పిల్లలకు కూడా ఏఎంబీ సినిమాస్ అనుభూతిని అందించాలని నమ్రత నిర్ణయించుకున్నారు. అంతేకాకుండా విడుదలకు సిద్ధంగా ఉన్న ‘స్పైడర్ మ్యాన్ - ఇంటూ ది స్పైడర్ వెర్స్’ చిత్రాన్ని ఏఎంబీ సినిమాస్‌లో అనాథ పిల్లల కోసం ప్రదర్శించారు.